CELEX: 62014TN0755
Language: da
Date: 2014-11-14 00:00:00
Title: Sag T-755/14: Sag anlagt den 14. november 2014 — Herbert Smith Freehills mod Kommissionen

26.1.2015   
            
            
               DA
            
            
               Den Europæiske Unions Tidende
            
            
               C 26/37
            
         Sag anlagt den 14. november 2014 — Herbert Smith Freehills mod Kommissionen
   (Sag T-755/14)
   (2015/C 026/48)
   Processprog: engelsk
   
      Parter
   
   
      Sagsøger: Herbert Smith Freehills LLP (London, Det Forenede Kongerige) (ved advokat P. Wytinck)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelse GESTDEM 2014/2070 truffet af Den Europæiske Kommission den 24. september 2014 annulleres.
            
         
               —
            
            
               Europa-Kommissionen tilpligtes at betale omkostningerne i nærværende sag.
            
         
      Søgsmålsgrunde og væsentligste argumenter
   
   Med sit søgsmål har sagsøgeren nedlagt påstand om annullation af afgørelse GESTDEM 2014/2070 af 24. september 2014, hvorved Kommissionen gav afslag på sagsøgerens begæring om aktindsigt i henhold til forordning nr. 1049/2001 (1) om aktindsigt i visse dokumenter vedrørende vedtagelsen af Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (2).
   Til støtte for søgsmålet har sagsøgeren anført tre anbringender.
   
               1.
            
            
               Med første anbringende gøres gældende, at Kommissionen har tilsidesat artikel 4, stk. 2, i forordning (EF) nr. 1049/2001, eftersom der ikke er nogen af de ikke-udleverede dokumenter, som Kommissionen har identificeret, der er omfattet af undtagelsen vedrørende beskyttelsen af retslige procedurer.
            
         
               2.
            
            
               Med andet anbringende gøres gældende, at Kommissionen har tilsidesat artikel 4, stk. 2, i forordning (EF) nr. 1049/2001, eftersom visse af de ikke-udleverede dokumenter, som Kommission har identificeret, ikke er omfattet af undtagelsen vedrørende beskyttelsen af juridisk rådgivning.
            
         
               3.
            
            
               Med det tredje anbringende gøres gældende, at Kommissionen har tilsidesat artikel 4, stk. 2, i forordning (EF) nr. 1049/2001, henset til at der foreligger en tungtvejende offentlig interesse, som begrunder udbredelsen af de dokumenter, som er anført i sagsøgerens begæring om aktindsigt.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
   
      (2)  EUT 2014 L 127, s. 1.